६ अनन्त जीवन पाउन हामीले के गर्नै पर्छ, त्यो पनि येशूले प्रार्थनामा उल्लेख गर्नुभयो। (यूहन्ना १७:३ पढ्नुहोस्) हामीले परमेश्वरको र येशूको “ज्ञान लिइरहनुपर्छ” भनेर उहाँले बताउनुभयो। हामी कसरी यसो गर्न सक्छौं? सबैभन्दा पहिला हामीले यहोवा परमेश्वर र उहाँको छोराबारे सकेजति सिक्नुपर्छ। त्यसपछि सिकेको कुरा आफ्नो जीवनमा प्रयोग गर्नुपर्छ। प्रेषितहरूले यी दुवै गरिसकेका थिए। किनकि येशूले प्रार्थनामा यसो भन्नुभयो: “तपाईंले मलाई भन्नुभएका कुराहरू मैले तिनीहरूलाई बताइदिएको छु अनि तिनीहरूले ती ग्रहण गरेका छन्‌।” (यूह. १७:८) तर अनन्त जीवन पाउन तिनीहरूले परमेश्वरको वचनमा मनन गरिरहनुपर्थ्यो र सिकेको कुरा दैनिक जीवनमा प्रयोग गरिरहनुपर्थ्यो। के प्रेषितहरूले बाँचुन्जेल त्यसो गरिरहे? हो, गरिरहे भन्न सक्छौं। किनकि तिनीहरूको नाम नयाँ यरूशलेमको जगमा भएका १२ वटा ढुङ्गामा नमेटिनेगरि लेखिएका छन्‌।—प्रका. २१:१४.
